CELEX: 31984R1003
Language: el
Date: 1984-04-10 00:00:00
Title: Κανονισμός (ΕΟΚ) αριθ. 1003/84 του Συμβουλίου της 10ης Απριλίου 1984 περί τροποποιήσεως του κανονισμού (ΕΟΚ) αριθ. 1822/83 όσον αφορά την ημερομηνία αναλήψεως του αποκορυφωμένου γάλακτος σε σκόνη από τον ιταλικό οργανισμό παρεμβάσεως

Avis juridique important

|

31984R1003

Κανονισμός (ΕΟΚ) αριθ. 1003/84 του Συμβουλίου της 10ης Απριλίου 1984 περί τροποποιήσεως του κανονισμού (ΕΟΚ) αριθ. 1822/83 όσον αφορά την ημερομηνία αναλήψεως του αποκορυφωμένου γάλακτος σε σκόνη από τον ιταλικό οργανισμό παρεμβάσεως  

Επίσημη Εφημερίδα αριθ. L 101 της 13/04/1984 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 1003/84 ΤΟΥ ΣΥΜΒΟΥΛΙΟΥ  της 10ης Απριλίου 1984  περί τροποποιήσεως του κανονισμού (ΕΟΚ) αριθ. 1822/83 όσον αφορά την ημερομηνία αναλήψεως του αποκορυφωμένου γάλακτος σε σκόνη από τον ιταλικό οργανισμό παρεμβάσεως  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 856/84 (2), και ιδίως το άρθρο 7 παράγραφος 4,  την πρόταση της Επιτροπής,  Εκτιμώντας:  ότι στο άρθρο 1 παράγραφος 2 του κανονισμού (ΕΟΚ) αριθ. 1822/83 του Συμβουλίου της 30ής Ιουνίου 1983 για τη μεταφορά αποκορυφωμένου γάλακτος σε σκόνη στον ιταλικό οργανισμό παρεμβάσεως από τους οργανισμούς παρεμβάσεως άλλων κρατών μελών (3), προβλέπεται ότι ο ιταλικός οργανισμός παρεμβάσεως αναλαμβάνει 50 000 τόνους αποκορυφωμένου γάλακτος σε σκόνη πριν από την έναρξη της γαλακτοκομικής περιόδου 1984/85· ότι, συνεπεία των δυσχερειών που παρουσιάσθηκαν κατά την ενέργεια της μεταφοράς, δεν είναι δυνατή η ανάληψη από τον ιταλικό οργανισμό παρεμβάσεως εντός της προβλεπόμενης προθεσμίας· ότι αποδεικνύεται, κατά συνέπεια, αναγκαίο να μεταφερθεί η λήξη,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 2 του κανονισμού (ΕΟΚ) αριθ. 1822/83, οι λέξεις «πριν από την έναρξη της γαλακτοκομικής περιόδου 1984/85» αντικαθίστανται από τις λέξεις «πριν από την 1η Ιανουαρίου 1985».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 10 Απριλίου 1984.  Για το Συμβούλιο  Ο Πρόεδρος  C. CHEYSSON  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 90 της 1. 4. 1984, σ. 10.  (3) ΕΕ αριθ. L 180 της 5. 7. 1983, σ. 6.